
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθμ. οικ./6964/Α321 /1.12.2010 
(ΦΕΚ 1949/Β714.12.2010) (διόρθωση σφάλματος 
ΦΕΚ 2294/Β731.12.2010) απόφασης του Υφυ¬ 
πουργού Υποδομών, Μεταφορών και Δικτύων με 
θέμα «Προσωρινή παραχώρηση των κατοικιών 
που έχουν ανεγερθεί με δαπάνες και επιμέλεια του 
Υπουργείου Υποδομών, Μεταφορών και Δικτύων, 
πρώην Υ.ΠΕ.ΧΩ.Δ.Ε. στο Δήμο Δραπετσώνας για 
τη στέγαση των ιδιοκτητών των σεισμοπλήκτων 
προσφυγικών πολυκατοικιών του οικισμού «Καπ¬ 
παδοκία» της περιοχής Αγίου Διονυσίου του Δή¬ 
μου Δραπετσώνας και καθορισμός της σχετικής 
διαδικασίας», όπως τροποποιήθηκε και συμπλη¬ 
ρώθηκε με την αριθμ. οικ. 46/Γ4Επι/5.1.2012 (ΦΕΚ 
178/Β76.2.2012) απόφαση του Υφυπουργού Υπο¬ 
δομών, Μεταφορών και Δικτύων Υ.ΠΕ.ΧΩ.Δ.Ε. 

2 Εγκατάσταση στην Ελλάδα γραφείου ή υποκατα¬ 
στήματος της Εταιρείας «ΜΑΤ5Α5 5ΗΙΡΒΚΟΚΕΚ5 
5.Α.», που εδρεύει στα νησιά ΜΑΡΣΑΛ. 

3 Διαδικασία διεξαγωγής των εκλογών για την ανά¬ 
δειξη των αντιπροσώπων στο Δ.Σ. του Ξενοδο¬ 
χειακού Επιμελητηρίου Ελλάδος (Ξ.Ε.Ε.) μέσω του 
διαδικτύου με ηλεκτρονική ψήφο. 

4 Καθορισμός απογευματινής υπερωριακής απα¬ 
σχόλησης εργασίμων ημερών για το προσωπικό 
που υπηρετεί στο Αυτοτελές Γραφείο Ασφαλείας 
της Ανεξάρτητης Αρχής Δημοσίων Εσόδων για το 
Β' εξάμηνο 2017» 

5 Καθορισμός απογευματινής υπερωριακής απα¬ 
σχόλησης εργασίμων ημερών για το προσωπικό 
που υπηρετεί στη Διεύθυνση Εσωτερικού Ελέγ¬ 
χου της Ανεξάρτητης Αρχής Δημοσίων Εσόδων 
για το Β' εξάμηνο 2017». 


ΑΠΟΦΑΣΕΙΣ 

Αριθμ. ΔΑΕΦΚ οικ2449 /Γ/ΣΤ5.00 (1) 

Τ ροποποίηση της αριθμ. οικ./6964/Α321 /1.12.2010 
(ΦΕΚ 1949/Β714.12.2010) (διόρθωση σφάλμα¬ 
τος ΦΕΚ 2294/Β731.12.2010) απόφασηςτου Υφυ¬ 
πουργού Υποδομών, Μεταφορών και Δικτύων 
με θέμα «Προσωρινή παραχώρηση των κατοι¬ 
κιών που έχουν ανεγερθεί με δαπάνες και επιμέ¬ 
λεια του Υπουργείου Υποδομών, Μεταφορών και 
Δικτύων, πρώην Υ.ΠΕ.ΧΩ.Δ.Ε. στο Δήμο Δραπε¬ 
τσώνας για τη στέγαση των ιδιοκτητών των σει¬ 
σμοπλήκτων προσφυγικών πολυκατοικιών του 
οικισμού «Καππαδοκία» της περιοχής Αγίου Δι¬ 
ονυσίου του Δήμου Δραπετσώνας και καθορι¬ 
σμός της σχετικής διαδικασίας», όπως τροπο¬ 
ποιήθηκε και συμπληρώθηκε με την αριθμ. οικ. 
46/Γ4Επι/5.1.2012 (ΦΕΚ 178/Β76.2.2012) απόφαση 
του Υφυπουργού Υποδομών, Μεταφορών και Δικτύων 
Υ.ΠΕ.ΧΩ.Δ.Ε. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της από 28.07.1978 πράξης νομοθε¬ 
τικού περιεχομένου του Προέδρου της Δημοκρατίας 
«περί αποκαταστάσεως ζημιών εκ των σεισμών 1978 
εις περιοχή Βορείου Ελλάδος κ.λπ. και ρυθμίσεως ετέρων 
συναφών θεμάτων» που κυρώθηκε, τροποποιήθηκε και 
συμπληρώθηκε με το ν. 867/1979 (Α' 24). 

2. Τις διατάξεις της από 26.03.1981 πράξης νομοθετι¬ 
κού περιεχομένου του Προέδρου της Δημοκρατίας «περί 
αποκαταστάσεως ζημιών εκ των σεισμών 1981» που κυ¬ 
ρώθηκε με το άρθρο πρώτο του ν. 1190/1981 (Α' 203). 

3. Το άρθρο 9 του ν. 1807/1988 (Α' 208), όπως τρο¬ 
ποποιήθηκε με το αρ. 35 παρ. Ια του ν. 3164/2003 
(Α' 176) και συμπληρώθηκε με την παρ.1 του αρ. 69 του 
ν. 4313/2014 (Α'261). 

4. Τις διατάξεις του άρθρου 35, παρ. 1 β-1 ε, 2 και 3 του 
ν. 3164/2003 (Α' 176), όπως συμπληρώθηκε με την παρ. 2 
του αρ. 69 του ν. 4313/2014 (Α' 261). 

5. Το ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργάνων 
στο Διαδίκτυο "Πρόγραμμα Διαύγεια" και άλλες διατάξεις». 

Τεύχος Β'2335/10.07.2017 


δ.Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του π.δ/τος 63/2005 (Α' 98). 

7. Το π.δ. 109/2014 (Α' 176) «Οργανισμός του Υπουρ¬ 
γείου Υποδομών, Μεταφορών και Δικτύων». 

8. Το άρθρο 3 του π.δ/τος 70/2015 (Α' 114) που αφορά 
την ανασύσταση του Υπουργείου Υποδομών, Μεταφο¬ 
ρών και Δικτύων. 

9. Το άρθρο 4 του π.δ/τος 123/2016 (Α' 208) που 
αφορά τη μετονομασία του Υπουργείου Υποδομών, 
Μεταφορών και Δικτύων σε Υπουργείο Υποδομών και 
Μεταφορών. 

10. Το π.δ. 125/2016 (Α' 210) που αφορά διορισμό 
Υπουργών, Αναπληρωτών Υπουργών και Υφυπουργών. 

11. Την αριθμ. Δ16α/04/773/29.11.1990 (Φ.Ε.Κ. 746/ 
Β730.11.1990) κοινή απόφαση του Υπουργού Προεδρίας 
Κυβερνήσεως και Αν. Υπουργού ΠΕ.ΧΩ.Δ.Ε., «Εξαίρεση 
διοικητικών πράξεων ή εγγράφων από τον κανόνα των 
τριών υπογραφών». 

12. Την απόφαση πρωθυπουργού οικ. 20699 
(Υ.Ο.Δ.Δ. 204/01.04.2015), «Διορισμός Γενικού Γραμμα¬ 
τέα Υποδομών του Υπουργείου Οικονομίας, Υποδομών, 
Ναυτιλίας και Τουρισμού». 

13. Την απόφαση του Υπουργού και της Υφυπουργού 
Υποδομών, Μεταφορών και Δικτύων οικ. 34597/1042 
(Β' 1540/31.5.2016), με την οποία μεταβιβάζεται το δι¬ 
καίωμα υπογραφής «με εντολή Υπουργού» στο Γενικό 
Γραμματέα Υποδομών του Υπουργείου Υποδομών, Με¬ 
ταφορών και Δικτύων. 

14. Την απόφαση του Υφυπουργού Υποδομών, Μετα¬ 
φορών και Δικτύων με αριθμ. οικ. 6946/Α321 /1.12.2010 
(Β' 1949) (διόρθωση σφάλματος Β' 2246/31.12.2010), 
όπως συμπληρώθηκε με την απόφαση αριθμ. οικ. 46/ 
Γ4Επι/5.1.2012 (Β' 178) με θέμα «Προσωρινή παραχώ¬ 
ρηση των κατοικιών που έχουν ανεγερθεί με δαπάνες και 
επιμέλεια του Υπουργείου Υποδομών, Μεταφορών και 
Δικτύων, πρώην Υ.ΠΕ.ΧΩ.Δ.Ε. στο Δήμο Δραπετσώνας 
για τη στέγαση των ιδιοκτητών των σεισμοπλήκτων προ- 
σφυγικών πολυκατοικιών του οικισμού «Καππαδοκία» 
της περιοχής Αγίου Διονυσίου του Δήμου Δραπετσώνας 
και καθορισμός της σχετικής διαδικασίας». 

15. Την απόφαση του Υφυπουργού Υποδομών, Με¬ 
ταφορών και Δικτύων αριθμ. οικ. 1243/Γ4Επι/4.3.2011 
(Β' 368) με την οποία αποφασίσθηκε η παραχώρηση 
θέσεων στάθμευσης και η αντιστοίχιση τους με τα διαμε¬ 
ρίσματα καθώς και η εξαίρεση 11 ισόγειων διαμερισμά¬ 
των από την κλήρωση για την προσωρινή παραχώρηση. 

16. Την απόφαση της Προϊσταμένης ΥΑΣ αριθμ. 
οικ.1423/17.3.2011 με την οποία συντάχθηκε πίνακας 
συμμετεχόντων για την κλήρωση της 27ης Μαρτίου 
2011. 

17. Την απόφαση Προϊσταμένης ΥΑΣ αριθμ. οικ. 1886/ 
Γ4Επι/4-4-2011, με την οποία προσδιορίσθηκαν οι δικαι¬ 
ούχοι των ανωτέρω διαμερισμάτων, σύμφωνα με το από 
28-3-2011 «Πρακτικό επιτροπής κλήρωσηςγιατηνπρο- 
σωρινή παραχώρηση των διαμερισμάτων με τα παρα- 
κολουθήματά τους των συγκροτημάτων κατοικιών που 
έχουν ανεγερθεί στο Δήμο Κερατσινίου - Δραπετσώνας». 


18. Την κοινή απόφαση των Υπουργών Εσωτερικών 
και Διοικητικής Ανασυγκρότησης, Οικονομίας, Υποδο¬ 
μών, Ναυτιλίας και Τουρισμού και Οικονομικών αριθμ. 
ΔΑΕΦΚ/οικ.2579/Γ/ΣΤ5.00 (Β' 1435/10.7.2015) με θέμα 
«Μεταβίβαση με δωρεάν παραχώρηση (χωρίς χρηματικό 
αντάλλαγμα) δύο οικοπέδων μετά των επ' αυτών κτι- 
σμάτων, ιδιοκτησίας Δήμου Κερατσινίου - Δραπετσώνας 
κατά κυριότητα νομή και κατοχή στο Ελληνικό Δημόσιο 
και κατά χρήση στο Υπουργείο Οικονομίας, Υποδομών, 
Ναυτιλίας καιΤουρισμού», και επειδή, 

•Το Υπ.ΠΕ.ΧΩ.Δ.Ε. κατασκεύασε 150 διαμερίσματα σε 
πέντε (5) πολυκατοικίες για τη στεγαστική αποκατάστα¬ 
ση ισάριθμων σεισμοπλήκτων οικογενειών του οικισμού 
«Καππαδοκία» στην περιοχή Αγ. Διονυσίου Δραπετσώ¬ 
νας, η παραχώρηση των οποίων προβλέπεται να γίνει 
μετά τη μεταβίβαση των ποσοστών ιδιοκτησίας επί των 
οικοπέδων του οικισμού, που βρίσκονται οι πληγείσες 
οικοδομές, κατά κυριότητα στο Ελληνικό Δημόσιο και 
κατά χρήση και διαχείριση στη Γενική Γραμματεία Υπο¬ 
δομών του Υπ.ΥΠΟ.ΜΕ. (πρώην ΓΓΔΕ του Υ.ΠΕ.ΧΩ.ΔΕ.), 
άνευ χρηματικού ανταλλάγματος. 

• Μετά την ολοκλήρωση κατασκευής των πολυκα¬ 
τοικιών το 2010, χορηγήθηκαν, βάσει της αριθμ. 14 
απόφασης, προσωρινά παραχωρητήρια χρήσης των 
διαμερισμάτων στους ιδιοκτήτες σεισμόπληκτων δια¬ 
μερισμάτων, τα οποία δεν είχαν νομικά ελαττώματα και 
βάρη, με τη διαλυτική αίρεση αυτοδίκαιης ανακλήσεως, 
περί μεταβίβασης των σεισμόπληκτων αυτών διαμερι¬ 
σμάτων στο Ελληνικό Δημόσιο εντός ενός έτους από 
την προσωρινή παραχώρηση, ενώ προβλέπεται ότι σε 
περίπτωση πλήρωσης της αίρεσης οι διαμένοντες θα 
υποχρεούνται να αποχωρήσουν από αυτά χωρίς να απο¬ 
κλείεται περαιτέρω αποζημίωση του Δημοσίου. 

• Δεν έχει καταστεί δυνατή η σύνταξη των πράξεων 
συστάσεων οριζόντιων ιδιοκτησιών, χωρίς ευθύνη των 
δικαιούχων, λόγω σύνθετων νομικών κωλυμάτων που 
προέκυψαν και τα οποία δεν έχουν επιλυθεί ακόμη προ- 
κειμένου, εν συνεχεία, να χορηγηθούν οριστικά παρα¬ 
χωρητήρια. 

• Απαιτείται η παράταση της προσωρινής παραχώρη- 
σηςτων διαμερισμάτων στους δικαιούχους, δεδομένου 
ότι δεν είναι εφικτή η χορήγηση οριστικών παραχωρη¬ 
τηρίων εκ μέρους του Δημοσίου για λόγους που δεν 
οφείλονται σε υπαιτιότητα των δικαιούχων. 

• Κρίνεται σκόπιμος ο επανέλεγχος των προϋποθέσεων 
προσωρινής παραχώρησηςτων διαμερισμάτων δεδομέ¬ 
νου ότι έχει παρέλθει χρονικό διάστημα μεγαλύτερο των 
πέντε (5) ετών από την παραχώρησή τους. 

• Κρίνεται σκόπιμη η κατ' εξαίρεση και υπό προϋπο¬ 
θέσεις χορήγηση προσωρινού παραχωρητηρίου στους 
ιδιοκτήτες σεισμοπλήκτων διαμερισμάτων, τα οποία 
έχουν νομικά ελαττώματα και βάρη, για την κάλυψη 
επιτακτικών στεγαστικών αναγκών, αποφασίζουμε: 

Τη συμπλήρωση και τροποποίηση της απόφασης του 
Υφυπουργού Υποδομών, Μεταφορών και Δικτύων αριθμ. 
οικ./6964/Α321/1.12.2010 απόφασης του Υφυπουργού 
Υποδομών, Μεταφορών και Δικτύων (Β' 1949) (διόρθω¬ 
ση σφάλματος (Β' 2294) με θέμα «Προσωρινή παραχώ¬ 
ρηση των κατοικιών που έχουν ανεγερθεί με δαπάνες και 

επιμέλεια του Υπουργείου Υποδομών, Μεταφορών και 
Δικτύων, πρώην Υ.ΠΕ.ΧΩ.Δ.Ε. στο Δήμο Δραπετσώνας 
για τη στέγαση των ιδιοκτητών των σεισμοπλήκτων προ- 
σφυγικών πολυκατοικιών του οικισμού «Καππαδοκία» 
της περιοχής Αγίου Διονυσίου του Δήμου Δραπετσώνας 
και καθορισμός της σχετικής διαδικασίας», όπως αυτή 
συμπληρώθηκε και τροποποιήθηκε με την απόφαση του 
Υφυπουργού Υποδομών, Μεταφορών και Δικτύων αριθμ. 
οικ.46/Γ4Επι/5.1.2012 (Β' 178), ως ακολούθως: 

α) Στην παράγραφο 2.1 μετά το εδάφιο: «■ Στις πε¬ 
ριπτώσεις των υπό στοιχεία 1.2(γ) του πίνακα συμμε- 
τεχόντων ιδιοκτητών δεν δύναται να γίνει προσωρινή 
παραχώρηση του ελαττώματος ή βάρους.» προστί¬ 
θεται το ακόλουθο εδάφιο: «Κατ' εξαίρεση είναι δυνατή η 
προσωρινή παραχώρηση του κληρωθέντος διαμερίσμα¬ 
τος για ένα (1) έτος, εφόσον ο δικαιούχος δεν έχει άλλη 
κατοικία στην ιδιοκτησία του πλην της σεισμόπληκτης. 
Στην περίπτωση αυτή απαιτείται η προσκόμιση στη 
ΔΑΕΦΚ του εντύπου δήλωσης στοιχείων ακινήτου (Ε9) 
του δικαιούχου, καθώς επίσης και πρόσφατου φύλλου 
ελέγχου της σεισμόπληκτης ιδιοκτησίας από το οικείο 
Κτηματολογικό Γραφείο. Η χορήγηση του προσωρινού 
παραχωρητηρίου δύναται να ανανεώνεται ανά έτος με 
απόφαση της Διευθύντριας της ΔΑΕΦΚ, κατόπιν σχετικής 
αίτησης του ενδιαφερομένου και συνυποβολής των προ- 
αναφερόμενων δικαιολογητικών - στοιχείων επικαιρο- 
ποιημένων. Η προαναφερόμενη αίτηση υποβάλλεται στη 
ΔΑΕΦΚ, πριν τη λήξη της προσωρινής παραχώρησης. Σε 
περίπτωση μεταβολής των ιδιοκτησιακών στοιχείων του 
δικαιούχου ή μη εμπρόθεσμης υποβολήςτους, οι διαμέ- 
νοντες στο παραχωρηθέν διαμέρισμα υποχρεούνται να 
αποχωρήσουν από αυτά εντός προθεσμίας ενός (1) μη¬ 
νάς από την έγγραφη ειδοποίηση της ΔΑΕΦΚ. Μετά την 
άπρακτη παρέλευση της προαναφερόμενης προθεσμίας 
πραγματοποιείται σε βάρος τους αναγκαστική εκτέλεση 
με εκτελεστό τίτλο το προαναφερόμενο συμφωνητικό». 

β) Στο τέλος της παραγράφου 2.1 προστίθεται το ακό¬ 
λουθο εδάφιο « Σε περίπτωση μεταβίβασης της κυριότη- 
ταςτου σεισμοπλήκτου διαμερίσματος, είτε από επαχθή 
είτε από χαριστική αιτία, παύει η ισχύς του προσωρινού 
παραχωρητηρίου αυτοδικαίως. Η ΔΑΕΦΚ διατηρεί το 
δικαίωμα να ελέγχει τους τίτλους ιδιοκτησίας, προκειμέ- 
νου να διαπιστώσει τυχόν μεταβολές, που επηρεάζουν 
τις προϋποθέσεις προσωρινής παραχώρησης.» 

γ)Τα εδάφια της παραγράφου 2.2 της απόφασης του 
Υφυπουργού Μεταφορών και Δικτύων αριθμ. οικ./6964/ 
Α321/1.12.2010 (Β' 1949), όπως αυτή συμπληρώθηκε 
και τροποποιήθηκε με το εδάφιο (γ) της απόφασης του 
Υφυπουργού Μεταφορών και Δικτύων αριθμ. οικ.46/ 
Γ4Επι/5.1.2012 (Β' 178) «Στα εν λόγω συμφωνητικά θα 
περιέχεται διαλυτική αίρεση περί αυτοδίκαιης ανακλήσε- 
ωςτης παραχωρήσεως, εάν οι δικαιούχοι εντός χρονικού 
διαστήματος ενός (1) έτους από την υπογραφή του εν 
λόγω συμφωνητικού δεν προβούν στη μεταβίβαση της 

σεισμόπληκτης ιδιοκτησίας τους.χωρίς 

να αποκλείεται περαιτέρω αποζημίωση του Δημοσίου» 
αντικαθίστανται ως ακολούθως: «Στα εν λόγω συμφω¬ 
νητικά θα περιέχεται διαλυτική αίρεση περί αυτοδίκαιης 
ανακλήσεως της παραχωρήσεως, εάν οι δικαιούχοι εντός 


χρονικού διαστήματος ενός (1) έτους από τη δημοσίευ¬ 
ση στην Εφημερίδα της Κυβερνήσεως της απόφασης 
του Υπουργού Υποδομών και Μεταφορών με την οποία 
θα καθορίζεται η διαδικασία χορήγησης των οριστικών 
παραχωρητηρίων ή από την ημερομηνία εγγραφής 
των διαμερισμάτων στο κτηματολόγιο, δεν προβούν 
στη μεταβίβαση της σεισμόπληκτης ιδιοκτησίας τους 
χωρίς χρηματικό αντάλλαγμα και χωρίς βάρη και νομι¬ 
κά ελαττώματα, στο ελληνικό δημόσιο κατά κυριότητα 
και στη Γενική Γραμματεία Υποδομών του Υπουργείου 
Υποδομών και Μεταφορών κατά χρήση και διαχείριση 
με μονομερή δήλωσή τους ενώπιον συμβολαιογράφου, 
η οποία θα μεταγράφει νόμιμα με φροντίδα τους στο αρ¬ 
μόδιο Κτηματολογικό Γραφείο. Σε περίπτωση πλήρωσης 
της αίρεσης, οι διαμένοντες στα διαμερίσματα, θα υπο- 
χρεούνται εντός προθεσμίας μηνός από τη παρέλευση 
της ανωτέρω ετήσιας προθεσμίας να αποχωρήσουν από 
αυτά, χωρίς να αποκλείεται η περαιτέρω αποζημίωση 
του Δημοσίου». 

Με την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. 2212.2-1/5084/ 48013/2017 (2) 

Εγκατάσταση στην Ελλάδα γραφείου ή υποκαταστή¬ 
ματος της Εταιρείας «ΜΑΤ5Α5 5ΗΙΡΒΡΟΚΕΒ5 5.Α.», 
που εδρεύει στα νησιά ΜΑΡΣΑΛ. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. του α.ν. 378/1968 (ΦΕΚ 82 Α'/17-4-1968), 
β. του άρθρου 25 του ν. 27/1975 (ΦΕΚ 77/Α7 
22-4-1975) και ιδίως την παράγραφο 1, 
γ. του άρθρου 4 του ν. 2234/1994 (ΦΕΚ 142/Α7 
31-8-1994), 

δ. του άρθρου 25 του ν. 2515/1997 (ΦΕΚ 154/Α7 
25-7-1997), 

ε. του άρθρου 34 του ν. 3427/2005 (ΦΕΚ 312/Α7 
27-12-2005), 

στ. του άρθρου 4 του ν. 3752/2009 (ΦΕΚ 40/Α7 
4-3-2009), 

ζ. του άρθρου 31 του ν. 4150/2013 (ΦΕΚ 102/Α7 
29-4-2013), 

η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε μετο άρθρο πρώτο 
του π.δ. 63/2005 (ΦΕΚ 98/Α722-4-2005), 
θ. του κεφαλαίου Α', του πρώτου μέρους, του 
ν. 4389/2016 (ΦΕΚ 94/Α727-05-2016), 
ι. του π.δ. 85/2012 (ΦΕΚ 141/Α721-6-2012) «Ίδρυση 
και μετονομασία Υπουργείων, μεταφορά και κατάργηση 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2335/10.07.2017 


υπηρεσιών» και ειδικότερα το άρθρο 5 όπως αντικατα- 
στάθηκε από το άρθρο 1 του π.δ. 94/2012 (ΦΕΚ 149/Α7 
17-7-2012) «Τροποποίηση π.δ. 85/2012 «Ίδρυση και 
μετονομασία Υπουργείων, μεταφορά και κατάργηση 
υπηρεσιών» (Α' 141) και τροποποιήθηκε με το άρθρο 3 
π.δ. 98/2012 (ΦΕΚ 160/Α710-8-2012), 

ια. του π.δ. 70/2015 (ΦΕΚ 114/Α722-9-2015) «Ανα¬ 
σύσταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, Αγροτικής Ανάπτυ¬ 
ξης και Τροφίμων. Ανασύσταση του Υπουργείου Ναυ¬ 
τιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής...», 

ιβ. του π.δ. 125/2016 (ΦΕΚ 210/Α705-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών», 

ιγ. της αριθμ. 3122.18/03/13/11-12-2013 (ΦΕΚ 3263/Β7 
20-12-2013) κοινής απόφασης των Υπουργών Οικο¬ 
νομικών - Ανάπτυξης και Ανταγωνιστικότητας - Ναυτι¬ 
λίας και Αιγαίου και των αριθμ. 1246.3/5/94/1-12-1994 
(ΦΕΚ 919/Β /14-12-1994) και 1246.3/6/94/1-12-1994 
(ΦΕΚ 919/Β /14-12-1994) κοινών αποφάσεων των 
Υπουργών Εθνικής Οικονομίας, Οικονομικών και Εμπο¬ 
ρικής Ναυτιλίας. 

2. Το αριθμ. 151600069957 0821 0009παράβολο Γενι¬ 
κής Γραμματείας Πληροφοριακών Συστημάτων. 

3. Την από 21 Ιουνίου 2017 αίτηση της εταιρείας 
«ΜΑΤ5Α5 5ΗΙΡΒΚΟΚΕΒ5 5.Α.», αποφασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της εταιρείας «ΜΑΤ5Α5 
5ΗΙΡΒΒΟΚΕΒ5 5.Α.», που εδρεύει στα νησιά ΜΑΡΣΑΛ 
και την υπαγωγή της στις διατάξεις του άρθρου 25 του 
ν. 27/1975 όπως αντικαταστάθηκε με το άρθρο 4 του 
ν. 2234/1994 και τροποποιήθηκε με το άρθρο 4 του 
ν. 3752/2009 και με το άρθρο 31 του ν. 4150/2013 με το 
σκοπό όπως, εφόσον επιτρέπεται από το καταστατικό 
της, απασχολείται αποκλειστικά και μόνο με ναυλώσεις, 
διακανονισμό αβαριών, μεσιτεία ναυλώσεων ή αγορα¬ 
πωλησιών ή ναυπηγήσεων πλοίων με Ελληνική ή ξένη 
σημαία πάνω από 500 κόρους ολικής χωρητικότητας, με 
εξαίρεση τα επιβατηγό ακτοπλοϊκά πλοία και τα εμπο¬ 
ρικά πλοία που εκτελούν εσωτερικούς πλόες, καθώς και 
με την αντιπροσώπευση επιχειρήσεων που έχουν σαν 
αντικείμενο εργασιών τις ίδιες με τις παραπάνω δρα¬ 
στηριότητες. 

2. Ειδικότερα επιτρέπεται από το γραφείο ή υποκατά¬ 
στημα της εταιρείας να γίνονται στην Ελλάδα οι παρα¬ 
κάτω εργασίες: 

α. Η σύναψη συμβάσεων ναυλώσεων και η μεσιτεία για 
τη ναύλωση πλοίων που αναφέρονται στην παρ. 1 του 
άρθρου αυτού και η επιμέλεια κάθε θέματος σχετικού 
με τις εργασίες αυτές. 

β. Η μεσιτεία για αγοραπωλησίες πλοίων που αναφέ- 
ρονται στην παρ. 1 του άρθρου αυτού και η επιμέλεια 
κάθε θέματος σχετικού με την εργασία αυτή. 

γ. Η μεσιτεία για τη ναυπήγηση, μετασκευή ή επισκευή 
σε Ελληνικά ή ξένα Ναυπηγεία πλοίων που αναφέρο- 
νται στην παρ. 1 του άρθρου αυτού και η επιμέλεια κάθε 


θέματος σχετικού με τις εργασίες αυτές, εφόσον τηρού¬ 
νται οι σχετικές με την φορολογία πλοίων διατάξεις. 

δ. Ο διακανονισμός αβαριών σε πλοία που αναφέρο- 
νται στην παρ. 1 του άρθρου αυτού και η επιμέλεια κάθε 
θέματος σχετικού με την εργασία αυτή. 

ε. Η τήρηση λογιστικών βιβλίων, η διενέργεια εισπρά¬ 
ξεων και πλη ρωμών για τις παραπάνω πράξεις και η τή¬ 
ρηση λογαριασμών σε συνάλλαγμα στις Τράπεζες της 
Ελλάδος ή του Εξωτερικού. 

3. Απαγορεύεται στο Γραφείο ή Υποκατάστημα που θα 
εγκατασταθεί να αναπτύξει κάθε άλλη δραστηριότητα 
που δεν αναφέρεται στην απόφαση αυτή. 

Άρθρο 2 

1. Η εταιρεία «ΜΑΤ5Α5 5ΗΙΡΒΒΟΚΕΒ5 5.Α.», που εδρεύ¬ 
ει στα νησιά ΜΑΡΣΑΛ είναι υποχρεωμένη μέσα σε δύο 
μήνες από τη δημοσίευση της απόφασης αυτής να κα¬ 
ταθέσει στο Υπουργείο Οικονομίας και Ανάπτυξης (Διεύ¬ 
θυνση Κεφαλαίων Εξωτερικού) Τραπεζική εγγυητική 
επιστολή αναγνωρισμένης Τράπεζας του εσωτερικού ή 
εξωτερικού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του α.ν. 378/1968 σε περίπτωση παράβασης 
των διατάξεων του α.ν. 378/1968 και του άρθρου 25 
του ν. 27/1975 όπως αντικαταστάθηκε με το άρθρο 4 
του ν. 2234/1994 και τροποποιήθηκε με το άρθρο 4 του 
ν. 3752/2009 και με το άρθρο 31 του ν. 4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει γραφείο ή υποκατάστημα 
στην Ελλάδα σύμφωνα με το άρθρο 1, να γνωρίσει τού¬ 
το στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας 
και Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας). 

β. Να ενημερώνει μέσα στον μήνα Ιανουάριο κάθε χρό¬ 
νο τα παραπάνω Υπουργεία και την Ανεξάρτητη Αρχή 
Δημοσίων Εσόδων σχετικά με τη Δ/νση του Γραφείου ή 
Υποκαταστήματόςτης στην Ελλάδα, το αντικείμενο των 
εργασιών του, τον αριθμό, τα στοιχεία ταυτότητος και 
την ακριβή διεύθυνση διαμονής του ξένου και Ελληνικού 
προσωπικού που απασχολείται σ' αυτό και το ποσό που 
εισάγεται κάθε χρόνο σε συνάλλαγμα, το οποίο μετατρέ- 
πεται σε εθνικό νόμισμα, ή και σε Ευρώ. 

Το ποσό που εισάγεται κάθε χρόνο σε συνάλλαγμα, το 
οποίο μετατρέπεται σε εθνικό νόμισμα, ή και σε ευρώ πι¬ 
στοποιείται με την προσκόμιση στα Υπουργεία Ναυτιλίας 
και Νησιωτικής Πολιτικής (Διεύθυνση Ποντοπόρου Ναυ¬ 
τιλίας) και Οικονομίας και Ανάπτυξης (Διεύθυνση Κεφα¬ 
λαίων Εξωτερικού) και στην Ανεξάρτητη Αρχή Δημοσίων 
Εσόδων (Διεύθυνση Εφαρμογής Άμεσης Φορολογίας) 
των ακολούθων εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλ¬ 
λαγμα που εισήχθη και μετετράπη σε εθνικό νόμισμα 
καθώς και τα ποσά σε Ευρώ, που εισήχθηκαν κατά το 
παρελθόν έτοςγιατην κάλυψη όλων των πληρωμών της 

εταιρείας στην Ελλάδα. Το σύνολο των ποσών αυτών δεν 
δύναται να είναι κατώτερο του ισόποσου των 50.000 
δολ. Η ΠΑ. 

(β) Υπεύθυνης δήλωσης του ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ί) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος, 

Μ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης φύσε- 
ως δαπανών λειτουργίας του γραφείου της στην Ελλάδα, 
το οποίο δεν δύναται να είναι κατώτερο του ισόποσου 
των 50.000 δολ. ΗΠΑ, 

ίίί) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια υπεύθυνη δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπό τον οποίο λειτουργεί αυτή, της 
έδρας, της επωνυμίας της, του αντικειμένου της, καθώς 
και του διευθυντού και εκπροσώπου αυτής στην Ελλά¬ 
δα στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας 
και Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Αμεσης Φορολογίας) μέσα σε δεκαπέντε 
ημέρες από την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γραφεία Αλλοδαπών και Μετα¬ 
νάστευσης με κοινοποίηση και στα Υπουργεία Ναυτιλί¬ 
ας και Νησιωτικής Πολιτικής (Διεύθυνση Ποντοπόρου 
Ναυτιλίας) και Οικονομίας και Ανάπτυξης (Διεύθυνση 
Κεφαλαίων Εξωτερικού) και στα κατά τόπο τμήματα Αλ¬ 
λοδαπών του Υπουργείου Εσωτερικών κάθε μεταβολή 
σχετικά με την πρόσληψη, απόλυση, διεύθυνση κατοι¬ 
κίας του προσωπικού αυτού εντός ΙΟημέρου από της 
συντελέσεώςτης. 

ε. Να τακτοποιεί μέσα σε δύο μήνες όλες τις προς το 
Δημόσιο υποχρεώσεις της σε περίπτωση διαλύσεώςτης 
ή καταργήσεως του γραφείου ή υποκαταστήματος που 
θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο γραφείο ή υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Άρθρο 3 

1. Η άδεια που χορηγείται με την απόφαση αυτή παύ¬ 
ει να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει γραφείο 
ή υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 


στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Νησιωτικής Πολιτικής (Διεύ¬ 
θυνση Ποντοπόρου Ναυτιλίας) και Οικονομίας και 
Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας) μέσα στην παραπάνω 
τρίμηνη προθεσμία την εγκατάσταση στην Ελλάδα του 
γραφείου ή υποκαταστήματος της που ιδρύεται με την 
απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Άρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2 της παρ. 1 του άρθρου 25 του ν. 27/1975, 
όπωςαντικαταστάθηκεμετηνπαρ. 1 του άρθρου 31 του 
ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Ιουνίου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 11089 _ (3) 

Διαδικασία διεξαγωγής των εκλογών για την ανά¬ 
δειξη των αντιπροσώπων στο Δ.Σ. του Ξενοδο¬ 
χειακού Επιμελητηρίου Ελλάδος (Ξ.Ε.Ε.) μέσω του 
διαδικτύου με ηλεκτρονική ψήφο. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψιν: 

1 .Την παρ. 2ατου άρθρου 18 του ν. δ. 3430/1955 «Περί 
τροποποιήσεως, συμπληρώσεως και καταργήσεως δια¬ 
τάξεων περί Ελληνικού Οργανισμού τουρισμού και άλ¬ 
λων τινών διατάξεων» (Α' 307), όπως συμπληρώθηκε με 
την παρ. 1 του άρθρου 37 του ν. 4049/2012 «Αντιμετώπι¬ 
ση της βίας στα γήπεδα, του Ντόπινγκ, των προσυνεννο- 
ημένων αγώνων και λοιπές διατάξεις» (Α' 35) και ισχύει. 

2. Το άρθρο 6 του ν. 3766/2009 «Λειτουργική τακτοποί¬ 
ηση και λοιπές διατάξεις» (Α' 102), όπως ισχύει. 

3. Τις διατάξεις του β.δ/τος της 29ης/4/1955 «Περί τρο¬ 
ποποιήσεως και συμπληρώσεωςτου από 10 Σεπτεμβρί¬ 
ου 1935 Διατάγματος και του από 30 Οκτωβρίου 1946 
Βασιλικού Διατάγματος» (Α' 105), όπως ισχύει. 

4. Τις διατάξεις του β.δ/τος της 25ης/10/1958 «Περί 
τροποποιήσεως του άρθρου 11 του από 29.04.55 β. δι¬ 
ατάγματος», όπως τροποποιήθηκε και ισχύει. 

5. Το άρθρο 90του Κώδικα Νομοθεσίαςγιατην Κυβέρ¬ 
νηση και τα Κυβερνητικά Όργανα, που κυρώθηκε με το 
άρθρο πρώτο του π.δ. 63/2005 (Α' 98). 

6. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξε¬ 
ων των κυβερνητικών, διοικητικών και αυτοδιοικητικών 
οργάνων στο διαδίκτυο "Πρόγραμμα Διαύγεια" και άλλες 
διατάξεις» (Α' 112), όπως ισχύει. 

7. Τις διατάξεις του ν. 3270/2004 «Αρμοδιότητες του 
Υπουργείου Τουριστικής Ανάπτυξης και θέματα τουρι¬ 
σμού» (Α' 187), όπως ισχύει, και, ειδικότερα της παρα¬ 
γράφου 1 του άρθρου 2 αυτού, όπως ισχύει. 

8. Το π.δ. 112/2014 «Οργανισμός Υπουργείου Τουρι¬ 
σμού» (Α' 179), όπως ισχύει. 

9. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208), όπως ισχύει. 

10. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

11. Την από 25.05.2017 απόφαση της 42ης συνεδρί¬ 
ασης του Δ.Σ. του Ξενοδοχειακού Επιμελητηρίου Ελλά¬ 
δος (Ξ.Ε.Ε.) για την προκήρυξη εκλογών στις 07 και 08 
Σεπτεμβρίου τ.έ. για την ανάδειξη νέας Διοίκησης του 
Ξ.Ε.Ε. και για το χρονοδιάγραμμα των απαιτούμενων 
διαδικασιών. 

12. Την από 13.06.2017 σύμβαση παροχής υπηρεσιών 
μεταξύ του Ξ.Ε.Ε. και του Εθνικού Δικτύου Έρευνας και 
Τεχνολογίας («ΕΔΕΤ Α.Ε.»). 

13. Το αριθμ. 4060/13.06.2017 (Α.Π. Γρ. Υπουργού 
1086/13.06.2017) έγγραφο του Ξ.Ε.Ε., με το οποίο, μεταξύ 
άλλων, βεβαιώνεται α) η λήξη της τετραετούς θητείας 
της υφιστάμενης Διοίκησης του Ξ.Ε.Ε., β) η διατήρηση 
της ίδιας διαδικασίας με την περιγραφόμενη στην προ¬ 
ηγούμενη και όμοια αριθμ. 12327/04.06.2013 απόφα¬ 
ση Υπουργού Τουρισμού «Διαδικασία διεξαγωγής των 
εκλογών για την ανάδειξη των αντιπροσώπων στο Δ.Σ. 
του Ξ.Ε.Ε. μέσω του διαδικτύου με ηλεκτρονική ψήφο» 
(Β' 1436) καιγ) η συνέχιση της συνεργασίας με το Εθνικό 
ΔίκτυοΈρευνας και Τεχνολογίας («ΕΔΕΤ Α.Ε.»). 

14. Το γεγονός ότι από την παρούσα δεν προκαλεί- 
ται δαπάνη εις βάρος του κρατικού προϋπολογισμού, 
αποφασίζουμε: 

Τον καθορισμό της διαδικασίας διεξαγωγής μέσω δι¬ 
αδικτύου με ηλεκτρονική ψήφο, των εκλογών για την 
ανάδειξη των αντιπροσώπων των ξενοδοχείων και κά¬ 
μπινγκ της Χώρας στο νέο Διοικητικό Συμβούλιο του 
Ξενοδοχειακού Επιμελητηρίου της Ελλάδος (Ξ.Ε.Ε.) για 
την τετραετή θητεία 2018-2022, ως ακολούθως: 

1. Η εκλογική διαδικασία θα πραγματοποιείται μέσω 
του ειδικού πληροφοριακού συστήματος «ΖΕΥΣ», η πρό¬ 
σβαση στο οποίο επιτυγχάνεται από την ηλεκτρονική 
διεύθυνση θΙ<Ιθ9θ5-ζθυ5.9ΐΤιοΐθΐ5.9ΐ'.Το σύστημα «ΖΕΥΣ» 
υποστηρίζεται τεχνολογικά από την ανώνυμη εταιρεία 
του Ελληνικού Δημοσίου με την επωνυμία «Εθνικό Δί¬ 
κτυο Έρευνας και Τεχνολογίας» (ΕΔΕΤ Α.Ε.), η οποία έχει 
και την ευθύνη της άρτιας διενέργειας της διαδικασίας 


και βασίζεται σε διεθνώς αναγνωρισμένα τεχνολογικά 
πρότυπα για τη διεξαγωγή ηλεκτρονικών ψηφοφοριών, 
τα οποία διασφαλίζουν το αδιάβλητο και απόρρητο της 
εκλογικής διαδικασίας. 

2. Με απόφαση του Δ.Σ. του Ξ.Ε.Ε. ορίζονται οι υπάλ¬ 
ληλοι του Ξ.Ε.Ε., οι οποίοι θα προμηθευτούν κωδικούς 
πρόσβασης στο σύστημα «ΖΕΥΣ» από την ΕΔΕΤ Α.Ε. 
Μέσω των ανωτέρω κωδικών πρόσβασης οι αρμόδι¬ 
οι υπάλληλοι του Ξ.Ε.Ε. καταχωρίζουν στο σύστημα τα 
απαραίτητα στοιχεία για τη διεξαγωγή της ηλεκτρονικής 
ψηφοφορίας (τα ονόματα των υποψηφίων, τα στοιχεία 
των εκλογέων, το πλήθος των εκλογέων, τον μέγιστο επι¬ 
τρεπτό αριθμό ψήφων, καθώς και κάθε άλλο αναγκαίο 
στοιχείο), καθώς και το ακριβές χρονικό διάστημα κατά 
το οποίο οι εκλογείς έχουν τη δυνατότητα να ασκούν το 
εκλογικό τους δικαίωμα. Μετά τη δημιουργία της ηλε¬ 
κτρονικής πλατφόρμας κάθε ψηφοφορίας, κάθε μέλος 
της Εφορευτικής Επιτροπής, που συγκροτείται σύμ¬ 
φωνα με τα οριζόμενα στην παρ. 3 του άρθρου 6 του 
ν. 3766/2009, δημιουργεί, χρησιμοποιώντας το σύστη¬ 
μα «ΖΕΥΣ», έναν αυστηρώς απόρρητο ατομικό κωδικό 
ψηφοφορίας, ευθυνόμενο προσωπικά για τη διαφύλαξη 
του από διαρροή ή απώλεια, δεδομένου ότι οι κωδικοί 
ψηφοφορίας είναι απαραίτητοι για την παραγωγή των 
αποτελεσμάτων και δεν υπάρχει η δυνατότητα αντικα¬ 
τάστασής τους μετά την έναρξη της ψηφοφορίας. 

3. Στη συνέχεια, μέσω του συστήματος «ΖΕΥΣ» απο- 
στέλλεται ειδικό εξατομικευμένο ηλεκτρονικό μήνυμα 
σε όλους όσοι έχουν το δικαίωμα του εκλέγειν, το οποίο 
περιλαμβάνει την ακριβή διαδικτυακή διεύθυνση (υτΙ), 
στην οποία ο εκλογέας ασκεί το εκλογικό του δικαίωμα, 
καθώς και κάθε άλλη απαραίτητη πληροφορία. Κάθε 
εκλογέας μπορεί, πριν από την έναρξη της εκλογικής 
διαδικασίας, να απευθυνθεί στην αρμόδια για την διε¬ 
ξαγωγή των εκλογών Υπηρεσία του Ξ.Ε.Ε., σε περίπτωση 
όπου δεν παρέλαβε καθόλου ηλεκτρονικό μήνυμα ή εάν 
αυτό είναι εσφαλμένο ή ελλιπές ή εάν εσφαλμένως έχει 
παραλειφθεί από το εκλογικό σώμα. Η παραπάνω αρμό¬ 
δια Υπηρεσία του Ξ.Ε.Ε. οφείλει αμελλητί να προβεί στην 
εξέταση και επίλυση όλων των ανωτέρω ζητημάτων. 

4. Η Εφορευτική Επιτροπή με τη χρήση των απόρρη¬ 
των ατομικών Κωδικών Ψηφοφορίας εκκινεί και στο 
τέλος λήγει την ψηφοφορία. 

5.0 ψηφοφόρος, αφού καταχωρίσει την ψήφο του στο 
ηλεκτρονικό σύστημα, λαμβάνει μια ψηφιακή απόδειξη 
καταχώρισης ψήφου. Η απόδειξη αυτή αποτελεί τεκμή¬ 
ριο της συμμετοχής του στην ψηφοφορία και θα πρέπει 
να κατατίθεται μαζί με κάθε τυχόν ένσταση του εκλογέα. 

6. Με τη λήξη του προκαθορισμένου χρονικού δια¬ 
στήματος ψηφοφορίας, το σύστημα «ΖΕΥΣ» παύει να 
δέχεται και να καταχωρίζει νέες ψήφους. Το αργότερο 
εντός προθεσμίας μίας (1) ημέρας από τη λήξη της ψη¬ 
φοφορίας, τα μέλη της Εφορευτικής Επιτροπής εισάγουν 
όλους τους απαραίτητους απόρρητους κωδικούς ψη¬ 
φοφορίας, προκειμένου να προβούν στην εξαγωγή των 
αποτελεσμάτων. 

7. Το σύστημα «ΖΕΥΣ» εξάγει τα τελικά αποτελέσματα 
και η Εφορευτική Επιτροπή προσδιορίζει τους εκλεγέ- 
ντες που απαρτίζουν το Διοικητικό Συμβούλιο του Ξ.Ε.Ε. 

Το τελικό πρακτικό εκλογής αναρτάται στην ιστοσελίδα 
του Ξ.Ε.Ε. με μέριμνα της Υπηρεσίας. 

8. Ένσταση κατά των αποτελεσμάτων των εκλογών 
ασκείται εντός προθεσμίας οκτώ ημερών από τη λήξη 
της ψηφοφορίας και εκδικάζεται από την ίδια την Εφο¬ 
ρευτική Επιτροπή τελεσιδίκως. 

9. Κατά τα λοιπά ισχύουν οι διατάξεις του άρθρου 6, 
παρ. Α «θέματα αντιπροσώπευσης και εκλογικής διαδι¬ 
κασίας» του ν. 3766/2009 (Α' 102), όπως ισχύει. 

10. Για κάθε άλλη λεπτομέρεια όσον αφορά στη διε¬ 
ξαγωγή των εκλογών μέσω διαδικτύου με ηλεκτρονική 
ψήφο, που δεν ρυθμίζεται από την παρούσα απόφαση, 
αρμόδιο να αποφασίζει είναι το Δ.Σ. του Ξ.Ε.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2017 

Η Υπουργός 

ΕΛΕΝΑ ΚΟΥΝΤΟΥΡΑ 


Αριθμ.Α.Τ.Δ.Α 109886 7 ΕΞ 2017 (4) 

Καθορισμός απογευματινής υπερωριακής απα¬ 
σχόλησης εργασίμων ημερών για το προσωπικό 
που υπηρετεί στο Αυτοτελές Γραφείο Ασφαλείας 
της Ανεξάρτητης Αρχής Δημοσίων Εσόδων για το 
Β' εξάμηνο 2017» 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις του κεφαλαίου Α' (αρθ. 1-43) «Σύ¬ 
σταση Ανεξάρτητης Αρχής Δημοσίων Εσόδων» του 
ν. 4389/2016 (Α' 94) «Επείγουσες διατάξεις για την εφαρ¬ 
μογή της συμφωνίας δημοσιονομικών στόχων και διαρ¬ 
θρωτικών μεταρρυθμίσεων και άλλες διατάξεις». 

2. Τις διατάξεις του άρθρου 20 του ν. 4354/2015 (Α' 
176) σε συνδυασμό με τις διατάξεις του άρθρου 16 του 
ν. 3205/2003 (Α' 297) όπως τροποποιήθηκε και ισχύει. 

3. Την από 31-12-2011 πράξη νομοθετικού περιεχο¬ 
μένου (Α' 268) η οποία κυρώθηκε με το άρθρο δεύτερο 
του ν. 4047/2012 (Α' 31). 

4. Τις διατάξεις του ν. 4270/2014 (Α' 143) «Αρχές Δη¬ 
μοσιονομικής Διαχείρισης και Εποπτείας (ενσωμάτωση 
της οδηγίας 011/85/ΕΕ) - Δημόσιο Λογιστικό και άλλες 
διατάξεις». 

5. Τις διατάξεις της παρ. 3 του αρθ. 19 του ν. 4223/2013 
(Α' 287). 

6. Τις διατάξεις της αριθμ. Δ.ΟΡΓ.Α.1036960 ΕΞ2017/ 
10-3-2017 (Β' 968) απόφασης του Διοικητή της Α.Α.Δ.Ε. 
«Οργανισμός της Ανεξάρτητης Αρχής Δημοσίων Εσό¬ 
δων». 

7. Το π.δ. 80/2016 (Α' 145) «Ανάληψη υποχρεώσεων 
από τους διατάκτες». 

8. Το π.δ. 69/2015 (Α' 113) «Διορισμός του Αλεξίου 
Τσίπρατου Παύλου ως Πρωθυπουργού». 

9. Την αριθμ. 1/20-1 -2016 (18/τ. Υ.Ο.Δ.Δ) πράξη Υπουρ¬ 
γικού Συμβουλίου περί διορισμού Γενικού Γραμματέα της 


Γενικής Γραμματείας Δημοσίων Εσόδων, σε συνδυασμό 
με την παρ. 10 του άρθρου 41 του ν. 4389/2016. 

10. Την αριθμ. Δ6Α 1015213 ΕΞ2013/28-1 -2013 (Β' 130 
και Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών» και την αριθμ. 
Δ6Α 1145867 ΕΞ2013/25-9-2013 (Β' 2417) απόφαση του 
Υπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», όπως τροπο¬ 
ποιήθηκαν, συμπληρώθηκαν και ισχύουν, σε συνδυασμό 
με τις διατάξεις της περ. α' της παρ. 3 του αρθρ. 41 του 
ν. 4389/2016 (Α' 94), όπως ισχύουν. 

11. Το γεγονός ότι υφίσταται ανάγκη παροχής εργα¬ 
σίας πέρα από το κανονικό ωράριο, ενός (1) υπαλλήλου 
στο Αυτοτελές Γραφείο Ασφάλειας, όπωςτεκμηριώνεται 
μετο αριθμ. Α.Τ.Δ.Α1084777 ΕΞ2017/2-6-2017 έγγραφο. 

12. Την αριθμ. Δ.Π.Δ.Α. Α.Α.Δ.Ε. Α1091001 ΕΞ2017/ 
14-6-2017 βεβαίωση ύπαρξης πίστωσης στον Ε.Φ. 23- 
180 στον ΚΑΕ 0511, οικ. έτους 2017, για την κάλυψη δα¬ 
πάνης για υπερωριακή απασχόληση κατά το Β' εξάμηνο 
2017 υπαλλήλου του Αυτοτελούς Γραφείου Ασφάλειας. 

13. Το γεγονός ότι από την παρούσα απόφαση προ- 
καλείται δαπάνη ύψους 720,00 € σε βάρος του κρατικού 
προϋπολογισμού οικονομικού έτους 2017, η οποία θα 
καλυφθεί από τις εγγεγραμμένες πιστώσεις Ειδ. Φορέα 23- 
180: Κ.Α.Ε. 0511, όπου υπάρχουν εγγεγραμμένες πιστώ¬ 
σεις ύψους 720,00 ευρώ, σύμφωνα με την αριθμ. Δ.Π.Δ.Α. 
Α.Α.Δ.Ε. Α1091001 ΕΞ2017/14-6-2017 βεβαίωση της 
Δ/νσης Προϋπολογισμού και Δημοσιονομικών Αναφορών 
περί ύπαρξης της σχετικής πίστωσης, αποφασίζουμε: 

Καθορίζουμε απογευματινή υπερωριακή εργασία μέχρι 
120 ώρες και συνολική δαπάνη έως 720,00€, για έναν (1) 
υπάλληλο του Αυτοτελούς Γραφείου Ασφάλειας της Ανε¬ 
ξάρτητης Αρχής Δημοσίων Εσόδων, για το Β' εξάμηνο 2017. 

Η κατανομή των ωρών της υπερωριακής κ.λπ. εργασί¬ 
ας κατά μήνα και κατάΤμήμα, καθώς και η συγκρότηση 
συνεργείων υπερωριακής κ.λπ. εργασίας και η περιγρα¬ 
φή των συγκεκριμένων εργασιών που θα πραγματοποι¬ 
ηθούν θα γίνεται με απόφαση του Προϊσταμένου του 
Αυτοτελούς Γραφείου Ασφάλειας, ο οποίος βεβαιώνει και 
την πραγματοποίηση της ως άνω υπερωριακής εργασί¬ 
ας. Οι αποφάσεις αυτές θα κοινοποιούνται στο Γραφείο 
του Διοικητή της Ανεξάρτητης Αρχής Δημοσίων Εσόδων. 

Η υπερωριακή απασχόληση εκάστου υπαλλήλου δεν 
θα υπερβαίνει τις 120 ώρες απογευματινής υπερωριακής 
εργασίας κατά το Β' εξάμηνο 2017. 

Στην ανωτέρω υπερωριακή εργασία μπορούν να με¬ 
τέχουν περισσότεροι υπάλληλοι καθώς και αποσπασμέ- 
νοι, εντός του ανωτέρω συνολικού αριθμού ωρών που 
εγκρίνονται με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

Αριθμ. Α.Τ.Δ. Α 109883 5 ΕΞ 2017 (5) 

Καθορισμός απογευματινής υπερωριακής απα¬ 
σχόλησης εργασίμων ημερών για το προσωπικό 
που υπηρετεί στη Διεύθυνση Εσωτερικού Ελέγ¬ 
χου της Ανεξάρτητης Αρχής Δημοσίων Εσόδων 
για το Β' εξάμηνο 2017». 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις του κεφαλαίου Α' (άρθ. 1-43) «Σύ¬ 
σταση Ανεξάρτητης Αρχής Δημοσίων Εσόδων» του 
ν. 4389/2016 (Α'94) «Επείγουσες διατάξεις για την εφαρ¬ 
μογή της συμφωνίας δημοσιονομικών στόχων και διαρ¬ 
θρωτικών μεταρρυθμίσεων και άλλες διατάξεις». 

2. Τις διατάξεις του άρθρου 20 του ν. 4354/2015 
(Α' 176) σε συνδυασμό μετις διατάξειςτου άρθρου 16 του 
ν. 3205/2003 (Α' 297) όπως τροποποιήθηκε και ισχύει. 

3. Την από 31-12-2011 πράξη νομοθετικού περιεχο¬ 
μένου (Α' 268) η οποία κυρώθηκε με το άρθρο δεύτερο 
του ν. 4047/2012 (Α'31). 

4. Τις διατάξεις του ν. 4270/2014 (Α' 143) «Αρχές Δη¬ 
μοσιονομικής Διαχείρισης και Εποπτείας (ενσωμάτωση 
της οδηγίας 011/85/ΕΕ) - Δημόσιο Λογιστικό και άλλες 
διατάξεις». 

5. Τις διατάξεις της παρ. 3 του αρθ. 19 του ν. 4223/2013 
(Α' 287). 

6. Τις διατάξεις της αριθμ. Δ.ΟΡΓ.Α.1036960 ΕΞ2017/ 
10-3-2017 (Β' 968) απόφασης του Διοικητή της Α.Α.Δ.Ε. 
«Οργανισμός της Ανεξάρτητης Αρχής Δημοσίων Εσόδων». 

7. Το π.δ. 80/2016 (Α' 145) «Ανάληψη υποχρεώσεων 
από τους διατάκτες». 

8. Το π.δ. 69/2015 (Α' 113) «Διορισμός του Αλεξίου 
Τσίπρατου Παύλου ως Πρωθυπουργού». 

9. Την αριθμ. 1 /20-1 -2016 (18/τ. Υ.Ο.Δ.Δ) πράξη Υπουρ¬ 
γικού Συμβουλίου περί διορισμού Γενικού Γραμματέα της 
Γενικής Γραμματείας Δημοσίων Εσόδων, σε συνδυασμό 
με την παρ. 10 του άρθρου 41 του ν. 4389/2016. 

10. Την αριθμ. Δ6Α 1015213 ΕΞ2013/28-1 -2013 (Β' 130 
και Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών» και την αριθμ. 
Δ6Α 1145867 ΕΞ2013/25-9-2013 (Β' 2417) απόφαση του 
Υπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», όπως τροπο¬ 
ποιήθηκαν, συμπληρώθηκαν και ισχύουν, σε συνδυασμό 
με τις διατάξεις της περ. α' της παρ. 3 του αρθρ. 41 του 
ν. 4389/2016 (Α' 94), όπως ισχύουν. 


11. Το γεγονός ότι υφίσταται ανάγκη παροχής εργα¬ 
σίας πέρα από το κανονικό ωράριο, υπαλλήλων στη Δι¬ 
εύθυνση Εσωτερικού Ελέγχου, όπως τεκμηριώνεται με 
το αριθμ. Δ.Ε.Ε.1074088 ΕΞ2017/16-5-2017 έγγραφο της 
προϊσταμένης της Διεύθυνσης. 

12. Την αριθμ. Δ.Π.Δ.Α. Α.Α.Δ.Ε. Α1084581 ΕΞ2017/ 
31-5-2017 βεβαίωση ύπαρξης πίστωσης στον Ε.Φ. 23- 
180 στον ΚΑΕ 0511, οικ. έτους 2017, για την κάλυψη δα- 
πάνηςγια υπερωριακή απασχόληση κατάτο Β' εξάμηνο 
2017 των υπαλλήλων που υπηρετούν στη Διεύθυνση 
Εσωτερικού Ελέγχου. 

13. Το γεγονός ότι από την παρούσα απόφαση προκα- 
λείται δαπάνη ύψους 20.000,00€ σε βάρος του κρατικού 
προϋπολογισμού οικονομικού έτους 2017, η οποία θα 
καλυφθεί από τις εγγεγραμμένες πιστώσεις Ειδ. Φορέα 
23-180: Κ.Α.Ε. 0511, όπου υπάρχουν εγγεγραμμένες πι¬ 
στώσεις ύψους 20.000,00 ευρώ, σύμφωνα με την αριθμ. 
Δ.Π.Δ.Α. Α.Α.Δ.Ε. Α1084581 ΕΞ2017/31-5-2017 βεβαίωση 
της Διεύθυνσης Προϋπολογισμού και Δημοσιονομικών 
Αναφορών περί ύπαρξης της σχετικής πίστωσης, απ¬ 
φασίζουμε: 

Καθορίζουμε απογευματινή υπερωριακή εργασία μέ¬ 
χρι 3.335 ώρες και συνολική δαπάνη έως 20.000,00 €, για 
40 υπαλλήλους της Διεύθυνσης Εσωτερικού Ελέγχου 
της Ανεξάρτητης Αρχής Δημοσίων Εσόδων, για το Β' 
εξάμηνο 2017. 

Η κατανομή των ωρών της υπερωριακής κ.λπ. εργασί¬ 
ας κατά μήνα και κατάΤμήμα, καθώς και η συγκρότηση 
συνεργείων υπερωριακής κ.λπ. εργασίας και η περιγρα¬ 
φή των συγκεκριμένων εργασιών που θα πραγματοποι¬ 
ηθούν θα γίνεται με απόφαση του Προϊσταμένου της 
Διεύθυνσης Εσωτερικού Ελέγχου, ο οποίος θα βεβαιώ¬ 
νει και την πραγματοποίηση της ως άνω υπερωριακής 
εργασίας. 

Οι αποφάσεις αυτές θα κοινοποιούνται στο Γραφείο 
του Διοικητή της Ανεξάρτητης Αρχής Δημοσίων Εσόδων. 

Η υπερωριακή απασχόληση εκάστου υπαλλήλου δεν 
θα υπερβαίνει τις 120 ώρες απογευματινής υπερωριακής 
εργασίας κατά το Β' εξάμηνο 2017. 

Στην ανωτέρω υπερωριακή εργασία μπορούν να με¬ 
τέχουν περισσότεροι υπάλληλοι καθώς και αποσπασμέ- 
νοι, εντός του ανωτέρω συνολικού αριθμού ωρών που 
εγκρίνονται με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

